Kepulauan Falkland.
DICERITAKAN OLEH BARACK OBAMA
Kawasan Atlantik Selatan yang terdedah ini ditiup angin kencang
dan ombak sepanjang tahun.
Ia menyebarkan nutrien,
merangsang pertumbuhan alga,
yang mengubah laut Atlantik menjadi warna hijau gelap.
Suasana tenang antara ribut tidak akan bertahan lama.
Jadi, penghuni di sini akan guna sebaiknya keadaan cuaca yang tenang.
Dolfin Commerson.
Dolfin ini suka meluncur.
Warna kawanan dolfin ini
satu bentuk penyamaran
agar bentuk badan dolfin sukar dilihat.
Dolfin sepanjang satu meter ini tidak melepaskan peluang untuk bermain.
Ia membawa manfaat lebih besar,
membuatkan otak besar dolfin sibuk,
dan menghubungkan dolfin sebagai satu kawanan.
Tapi bukan dolfin saja peluncur di sini.
Singa laut.
Singa laut ini ketua kawanan.
Ini peluang singa laut.
Singa laut akan kejar mana-mana haiwan.
Tapi dolfin tidak takut.
Untuk dolfin, ini peluang untuk berseronok.
Hari ini, masa untuk bermain kejar-kejar.
Apabila singa laut berhenti mengejar,
dolfin keluar untuk mencari.
Bermain begini mengekalkan kecergasan dolfin
dari segi fizikal dan mental,
membina ikatan sebagai pasukan.
Untuk banyak makhluk yang tinggal di Lautan Atlantik,
kerjasama ialah kunci untuk terus hidup.
LAUTAN ATLANTIK
Arus lautan global mengalir
dari Lautan Hindi ke Atlantik Selatan,
permulaan 16,000 kilometer, empat tahun perjalanan ke utara.
Melalui laut paling bergelora dan ombak terbesar di planet ini.
Pelayaran kita bermula di hujung selatan Afrika,
tempat perairan Lautan Hindi dan Atlantik bertembung.
Tempat yang dikenali oleh pelaut purba sebagai Tanjung Harapan.
Ribut kencang menghasilkan ombak besar yang menghempas pantai.
Tapi di sebalik permukaan laut bergelora, ada kawasan yang tenang.
Hutan kelp tebal di pinggir pantai.
Ia menyerap tenaga ombak, menjinakkan lautan yang liar ini.
Tersembunyi dalam ruang kosong hutan,
tempat bersarang pekebun yang bersemangat.
Ikan kuku,
sibuk menjaga ladang.
Ikan kuku mengekalkan batu bersih
daripada rumpai dan pasir,
direka untuk memikat ikan kuku betina datang bertelur.
Tapi ada persaingan daripada jantan lain.
Untuk menonjol, kawasan mesti sempurna.
Kebersihan perlu dijaga
dan buang apa-apa saja yang boleh menjadikan ia kotor.
Umang-umang.
Rumpai laut.
Tepilah, jerung.
Tapak sulaiman ini perlu dibuang...
melepasi sempadan jiran.
Bukan saya.
Jiran ikan kuku tak nampak gembira.
Saya percaya awak jatuhkan ini.
Tidak. Itu awak punya.
Bukan setiap hari kita lihat pertandingan melambung tapak sulaiman.
Ini tidak akan berhenti.
Tapi dua-dua telah menyatakan pendirian.
Masa untuk membuang tapak sulaiman dan kembali bekerja.
Setelah taman batu dibersihkan,
dan betina sarat telur berenang di atas,
akhirnya ikan kuku jantan boleh membuat persembahan.
SI jantan menarik perhatian ikan betina.
Ikan betina suka.
Dengan sedikit galakan, ikan betina bertelur.
Sekarang, ikan jantan fokus untuk melindungi telur sehingga menetas.
Tapi keadaan di Atlantik Selatan tidak dapat diramal,
dan boleh menjadi buruk dengan cepat,
menggodak perairan
dan membawa bau telur yang enak jauh dari tempatnya.
Menarik kawanan tapak sulaiman rapuh yang kelaparan.
Seekor ikan tidak dapat mempertahankan ladang daripada kawanan.
Tiba masa untuk jiran-jiran mengetepikan salah faham.
Ikan-ikan ini perlu bekerjasama untuk selamatkan telur.
Pergaduhan cepat dilupakan untuk menghadapi ancaman lebih besar.
Hanya dengan bersatu, telur dapat dilindungi
daripada serangan tapak sulaiman rapuh.
Tugas ikan kuku yang sibuk ini hampir selesai.
Sebab hanya dua minggu kemudian,
hari untuk anak-anak ikan menetas akhirnya telah tiba.
Anak-anak ikan akan dibawa pergi oleh arus deras
untuk menetap di banyak hutan kelp yang membentuk pinggir laut bergelora ini.
Cuaca paling buruk di seluruh Atlantik Selatan ditemukan
di tempat angin paling kencang di seberang lautan.
Cape Horn di Amerika Selatan.
Ribut di sini berterusan,
dan ia semakin liar.
Dengan krisis iklim yang meningkat, angin semakin kencang tahun demi tahun.
Perlu ada kemahiran khas untuk memburu di laut Patagonia yang semakin bergelora.
Paus pembunuh pemangsa terbaik di sini.
Tiada apa-apa yang paus pembunuh akan tolak.
Seekor gajah laut dewasa pun
tak setanding.
Tapi gajah laut dewasa hanya datang ke pantai ini untuk membiak.
Untuk terus hidup di sini, paus pembunuh mesti cari mangsa lain.
Kawanan paus pembunuh diketuai oleh nenek.
Nenek paus berusia hampir 50 tahun,
dan menghabiskan hidup menawan kawasan pantai ini.
Sekarang, perhatian nenek paus beralih ke pantai,
tempat anak anjing laut dan singa laut berlindung apabila laut bergelora.
Walaupun risiko ombak besar boleh buat paus pembunuh terkandas,
paus pembunuh mesti ambil risiko
dan memburu di pantai.
Jika tersekat, paus pembunuh boleh mati.
Sangat sedikit keluarga paus pembunuh memburu seperti ini.
Teknik ini dipelajari daripada ibu, dan ini ia perlu diwariskan.
Nenek perlukan tempat mengajar yang selamat,
supaya paus tidak terkandas.
Sebagai pengajar, nenek membimbing kawanan paus muda
ke tempat yang sangat istimewa.
Lagun terlindung,
selamat daripada bahaya ombak.
Akademi pemburuan pantai
ialah tempat untuk rekrut terbaru ini
timbulkan masalah.
Pelajar itu memiliki keyakinan paus muda.
Tapi mujur untuk anak anjing laut ini,
masih banyak yang perlu dipelajari.
Pengajar mengetuai kawanan paus.
"Ikut saya."
Memilih pantai yang tepat sangat penting.
Pelajaran pertama hari ini?
Sudut serangan.
Jika cerun terlalu cetek,
paus terkandas dan gagal mencapai sasaran.
Sebab ia sangat berbahaya,
paus baru belajar digalakkan mempunyai pembantu,
untuk membantu sekiranya tersekat.
Masa untuk pelajaran kedua.
Selinap.
Nenek buat latihan sembunyi sirip.
Belajar meronda dalam formasi sambil memastikan sirip dorsal tenggelam.
Tapi kawanan paus juga perlu senyap.
Lebih baik tahan nafas.
Masa untuk demonstrasi penuh.
Sasaran?
Cucuk anjing laut itu.
Untuk mara, rekrut perlu mengamalkan semua yang telah diajar,
yang membuktikan betapa rumit semua ini.
Terlalu perlahan.
Terlalu bising.
Kelajuan yang betul, tapi salah sasaran.
Ada perkembangan.
Mengingati pelajaran dan belajar daripada kesilapan.
Tapi bimbingan pakar masih diperlukan.
Nenek merancang serangan sempurna.
Nenek memberikan isyarat dengan anggukan kepala.
Serangan yang paling hampir berjaya, dan langkah besar untuk tamat belajar.
Berlatih untuk misi berbahaya boleh mengambil masa tujuh tahun.
Tiada pemangsa lain ambil masa begitu lama untuk menguasai kepakaran itu.
Set kemahiran yang begitu rumit,
hanya mampu dicapai daripada kerjasama pasukan bertahun-tahun
dan kebijaksanaan nenek.
Ke arah khatulistiwa,
angin semakin perlahan dan ombak menjadi lebih kecil
apabila arus deras mengalir ke utara,
di bawah cuaca panas,
laut yang bergelora menjadi tenang,
dan pinggir pantai Brazil berubah menjadi hutan pokok tahan garam.
Hutan bakau.
Salah satu pengembara tumpang arus yang terhebat.
Ia berkembang di Asia Tenggara,
dan dengan bergerak mengikut arus, ia tersebar ke kawasan tropika.
Mewujudkan hutan pasang surut yang luas,
seperti di sini, Amazon.
Hutan bakau terpanjang di dunia.
Ia menjadi tempat sumber makanan kepada satu spesies ikan yang berani.
Ikan empat mata yang suka cabaran.
Kawanan ikan ini bersemangat untuk masuk ke dalam hutan.
Tapi air surut, dan ikan-ikan ini terperangkap di pantai.
Matahari khatulistiwa buat perairan cetek terlalu panas untuk kebanyakan ikan.
Apabila air pasang,
dan air melimpah masuk,
ikan-ikan bergerak.
Bukan sekadar berenang.
Tapi boleh meloncat.
Lebih selamat jika bersatu.
Dunia ini sangat berbeza.
Di hutan bakau ini, penglihatan unik ikan ini berguna.
Ikan ini diberi nama ikan empat mata, tapi hanya ada dua mata,
dengan anak mata yang terpisah secara luar biasa
membolehkan separuh mata memerhati sebarang bahaya di bawah,
dan separuh mata lagi memerhati peluang di atas.
Dalam hutan ini, kita tak tahu bila makanan seterusnya akan muncul.
Anai-anai.
Sedapnya.
Memang sedap, tapi ada ganjaran lebih besar menanti
yang cukup berani untuk bergerak mengikut arus
ke tempat paling jauh dari lautan,
lebih 1,600 meter dari tempat ikan kecil ini
memulakan pengembaraan di hutan,
untuk mencari makanan istimewa tersembunyi
hanya boleh diakses dua kali sehari.
Ketam bakau ini mesti terbalik ke dalam air laut
untuk menyegarkan insang.
Cuma ada sedikit masa sebelum air surut.
Dapat seekor!
Ganjaran hebat untuk ikan yang berani.
Air surut lebih cepat daripada dijangka,
dan pasukan ekspedisi mesti berundur ke pantai
atau berisiko terdampar di bawah cuaca panas terik.
Sama seperti Atlantik mempengaruhi kehidupan di Amazon,
sungai terbesar di dunia bawa kesan tersendiri terhadap lautan.
Menghantar lebih satu juta tan sarap
dan enapan sungai yang subur setiap hari,
mengangkut nutrien hutan hujan berharga,
dihanyutkan oleh arus,
sejauh 3,200 kilometer dari pantai Brazil.
Menghantarnya ke permata Lautan Atlantik,
Laut Caribbean.
Kita tertarik untuk menikmati keindahan dan perairannya yang hangat.
Karang lembut hidup subur dalam arus yang kaya nutrien
di sekitar pulau Bonaire.
Bukan mudah untuk disedari dalam karnival karang ini.
Apabila tiba masa pembiakan, sesetengah haiwan perlu lebih menonjol.
Seekor haiwan bijak menunggu hari gelap untuk mendapatkan peluang.
Haiwan itu tak sendirian.
Pertunjukan cahaya ajaib ini merupakan paparan mengawan serentak
salah satu penghuni terumbu terkecil Bonaire,
krustasia kecil yang dipanggil ostrakod.
Setiap satu lebih kecil daripada sebutir beras.
Namun, dengan mencampurkan dua bahan kimia yang sangat reaktif di dalam badan,
jantan boleh mencipta rantai cahaya,
cukup terang untuk membimbing betina ke tempat jantan menunggu.
Jantan berkerumun, bergilir-gilir memasang lampu.
Bekerjasama begini membolehkan jantan
menyimpan bahan kimia untuk kecemasan,
dan ia akan diperlukan.
Ikan kardinal ialah pemangsa plankton sepanjang satu inci
yang keluar pada waktu malam.
Tapi ostrakod ada senjata rahsia.
Bahan kimia itu tidak sedap.
Jadi, ikan itu meludahnya secepat mungkin.
Lebih teruk lagi,
kini ikan kardinal bersinar dalam gelap,
menjadi sasaran mudah
untuk pembunuh nokturnal yang menghendap terumbu ini.
Ikan lepu.
Ikan lepu ialah spesies invasif
yang dibawa oleh manusia dari Lautan Pasifik 40 tahun lalu.
Tanpa musuh semula jadi,
populasi ikan lepu menjadi tidak terkawal,
menghapuskan banyak ikan terumbu kecil.
Tapi bukan itu saja tekanan yang manusia letak ke terumbu ini.
Krisis iklim menyebabkan Caribbean menjadi semakin panas.
Sejak 40 tahun lalu,
kenaikan hanya satu darjah telah mengancam kelangsungan hidup
terumbu sensitif terhadap suhu ini.
Cukup untuk mengubah laut cetek ini menjadi periuk tekanan yang mendidih.
Lebih teruk lagi, periuk ini sedia untuk meletup.
Peningkatan haba bermakna taufan paling ganas semakin kerap berlaku,
seperti tekanan haba melemahkan karang, jadikannya lebih rapuh.
Batu karang tidak boleh menahan gabungan peningkatan suhu
dan ribut yang semakin dahsyat ini,
yang setakat ini menyebabkan kemusnahan tragik
80 peratus batu karang Caribbean.
Untuk ramai haiwan, kemusnahan terumbu bermakna kehilangan habitat.
Bagi yang pandai berenang daripada masalah, ada jalan keluar.
Arus deras dipaksa melalui jurang yang sempit,
Selat Florida,
yang bertindak seperti muncung hos,
memaksa arus mengalir 30 kali ganda kuasa
semua sungai di bumi digabungkan.
Kini dikenali sebagai Arus Teluk,
ia arus paling laju di lautan, menyebarkan haba merentasi Atlantik Utara.
Hanya ambil masa sebulan untuk mengalir dari Florida ke New York.
Airnya yang hangat membantu tumbesaran pantas plankton,
yang menjadi makanan kawanan besar spesies
yang pernah ditangkap berlebihan sehingga hampir pupus.
Ikan kapas batu.
Tapi dengan pengurusan perikanan yang lebih baik,
jumlah ikan makin bertambah.
Di sini juga, di Long Island, New York.
Ikan kapas batu perlu bersatu
kerana arus yang lebih hangat membawa sekumpulan jerung Caribbean
lebih jauh ke utara berbanding sebelum ini.
Tapi walaupun dalam jumlah yang banyak, ikan kapas batu tak mudah ditangkap.
Memiliki reaksi sepantas kilat dan sisik yang memantulkan cahaya.
Ikan ini bersatu menghasilkan kesan kilauan yang mempesonakan pemangsa,
membawa pemandangan baru
begitu hampir dengan pantai kita.
Mengalir deras dari Amerika Utara,
arus melebar, menyebarkan haba di lautan.
Satu bahagian menghala ke Eropah Utara.
Satu lagi ke timur,
dalam haluan yang membawanya ke rangkaian pulau-pulau kecil.
Kepulauan Azores.
Tempat puncak tertinggi di Rabung Tengah Atlantik.
Dengan ketinggian lebih 8,200 meter dari dasar lautan,
terus ke laluan arus lautan global.
Menyebabkan nutrien laut dalam untuk naik ke permukaan.
Menyediakan tempat dipenuhi makanan
untuk semua makhluk yang boleh sampai ke tempat terpencil tengah laut ini.
Baru-baru ini, arus hangat telah membuka Kepulauan Azores
kepada pendatang baru dari pantai Afrika.
Yu paus.
Sepanjang 16 meter
dan berat lebih 20,000 kilogram.
Ikan terbesar yang masih hidup hari ini.
Sejak 15 tahun lalu,
air sudah cukup hangat untuk yu paus menjadi pelawat yang kerap.
Kalau boleh, yu paus akan makan ikan snipe ini,
tapi dalam ruang tiga dimensi ini,
ikan snipe bergerak lebih laju.
Tempat paling selamat di atas yu paus.
Kekal rapat dan elakkan mulut.
Kawanan ikan kecil ini mungkin sudah terlepas sekarang,
tapi ikan terbesar di lautan mesti ada helah tersendiri.
Yu paus ada telinga dalam paling besar antara semua haiwan,
memberi pendengaran yang luar biasa.
Sekarang, yu paus guna deria itu sebaiknya
dengan menjejaki bunyi bising kekecohan dari jauh.
Kawanan ikan ini diserang dengan ganas
oleh tuna sirip biru gergasi dengan berat mencapai 680 kilogram,
sama seperti saiz dan kelajuan kuda lumba.
Tapi yu paus tak memburu sirip biru.
Yu paus menyasarkan tuna kecil yang berenang di sekitar.
Albacore, mata besar dan tongkol.
Dengan panjang 60 sentimeter, tuna ini tidak dapat menyaingi sirip biru.
Jadi, tuna kecil masih lapar,
dan sentiasa mencari peluang baru.
Ini yang yu paus perlukan.
Tuna kecil tahu bergabung dengan yu paus
boleh membawa kepada jamuan terbesar.
Yu paus mengesan satu lagi gangguan
dan mengetuai pasukan tuna untuk memintas.
Apabila semakin dekat, tuna kecil berenang di depan
dan menyerang.
Ikan kecil segera turun ke atas yu paus,
mencari perlindungan.
Tapi kali ini, tuna kecil takkan benarkan.
Tuna mendorong ikan kecil naik,
cuba memerangkap ikan kecil di permukaan.
Yu paus menunggu sementara tuna mengepung ikan kecil menjadi makin rapat.
Mencipta pusaran ikan yang besar.
Tersekat di permukaan,
tuna boleh makan satu demi satu.
Inilah yang yu paus tunggu.
Atas bantuan pasukan, yu paus dapat makan sampai kenyang,
menelan beratus-ratus ikan dalam setiap suapan.
Yu paus guna sebaiknya peluang baru
di Atlantik yang cepat berubah.
Dari Kepulauan Azores,
tuna sirip biru bergerak ikut arus hangat
ke tempat pembiakan di laut terpencil.
Mediterranean,
yang dulu perairannya dipenuhi ikan, kini nampak berbeza.
Penternakan ikan.
Sejak dua abad lalu,
kita mengubah sebahagian Mediterranean sehingga tidak dapat dikenali.
Seperti banyak tempat di lautan kita,
teknologi perindustrian membolehkan kita
untuk mencapai lebih jauh dan lebih dalam berbanding sebelum ini,
tangkapan ikan secara berlebihan.
Kita meningkatkan jumlah ikan di penternakan ikan,
mengubah kerjasama pasukan semula jadi ikan untuk manfaat kita,
seperti ikan siakap dan ikan kuku di dalam jaring ini.
Populasi ikan liar yang berkurangan
menyebabkan keluarga dolfin hidung botol datang ke sini.
Di luar jaring, ikan liar mendekati kawanan yang ditawan
kerana rasa selamat bersama.
Tapi dolfin pula dapat makanan mudah.
Sebahagian arus deras mengalir melalui perairan Mediterranean tertutup.
Jadi, suhu lebih panas dari lautan terbuka,
mempercepatkan penyejatan dan menjadikan laut lebih masin.
Ikan ternakan ini juga akan bergelut untuk membesar
di perairan yang semakin berbahaya untuk hidupan.
Adakah ini gambaran masa depan untuk semua lautan kita?
Jika begitu, adakah ini masa depan yang kita mahu?
Untuk ikan,
untuk pemburu ikan,
dan untuk diri kita.
Suhu bukan saja meningkat di Mediterranean.
Sepanjang perjalanan empat tahun, mengembara sepanjang Atlantik,
arus deras telah menyerap banyak tenaga haba,
membawa kehangatan untuk menghasilkan iklim sederhana di Eropah Utara,
meningkatkan suhu sehingga 11 darjah Celsius.
Di laut, ini mencetuskan cuaca ekstrem.
Hari ini, cuaca di Atlantik Utara menjadi semakin buruk.
Mengharungi musim sejuk di lautan terbuka semakin sukar.
Di Iceland, cuaca yang semakin buruk sudah cukup untuk menguji
salah satu hubungan paling kuat di seluruh Atlantik.
Pufin ini sedang menunggu pasangan hidup.
Cinta sejati.
Pufin jantan ini antara 100,000 ekor yang menunggu pasangan pulang
selepas lapan bulan berpisah.
Pasangan pufin masih jauh di laut,
memburu dan membina kekuatan untuk musim bersarang.
Jadi, pufin jantan perlu sediakan lubang.
Tugas pertama pufin jantan, buat pembersihan sepenuhnya.
Cuma ada satu ekor anak setahun, jadi semuanya mesti sempurna.
Sedikit hiasan lembut,
dan pufin jantan sedia tunjuk hasil.
Tapi pufin betina tidak kelihatan.
Pufin jantan perlu bersabar.
Selama sepuluh tahun bersama, pufin betina tak pernah mengecewakan.
Tapi pufin jantan yang setia ini tidak boleh duduk saja.
Selepas penat membina sarang, pufin jantan berhak berehat.
Nampak seronok.
Terutamanya apabila angin kencang.
Di sekeliling, pasangan bahagia bersatu semula,
tapi pasangan pufin belum kunjung tiba.
Sebelum ini, pasangan pufin akan kembali dalam masa beberapa hari.
Tapi stok ikan yang habis dan ribut musim sejuk yang semakin buruk
buat tangkapan ikan lebih sukar.
Pasangan pufin takkan berganjak
sehingga sedia untuk bertelur.
Ada pufin betina yang sudah tidak kembali.
Akhirnya!
Selepas lapan bulan terpisah.
Semestinya salah satu pasangan Atlantik yang paling setia.
Sekarang, teruskan urusan penting untuk menghasilkan anak pufin.
Untuk pufin ini dan untuk semua kehidupan di Atlantik Utara yang semakin liar,
lautan yang semakin panas membawa cabaran besar.
Tapi di sebalik pandangan kita, alam semula jadi bertindak balas.
Ikan bergerak untuk mencari rumah baru.
Populasi ikan kod yang terselamat,
capelin
dan tuna
berenang ke utara,
bergerak mengikut arus lautan global
menuju ke lautan yang paling cepat berubah.
Seterusnya, arus mengalir ke Lautan Artik.
Membawa air hangat, yang menipiskan ais
dan membuka lautan yang dulunya tak boleh ditembusi.
Untuk terus hidup, semua hidupan di sini mesti bertindak ekstrem.
Terjemahan sari kata oleh Bibi Ellyvine